Here is a page extracted from Wikipedia that may contain CSS, HTML, and a lot of unformatted text.

Title: تشارلز بهلر
Content: تشارلز بهلر (1868 - 1937) Charles Baehler رجل اعمال سويسرى الجنسيه ومؤسس وصاحب سلسة فنادق وعقارات فى مدينة القاهره صاحب أشهر ممر وعمارة وفندق، فى وسط البلد ارتبط اسمه بتاريخ القاهرة الحضاري.

عمارة بهلر 
في وسط القاهرة يقف مبنى ضخم يتوسط ميدان طلعت حرب «سليمان باشا سابقا»، مبني على طراز الآرت ديكو، هو من آخر إبداعات بهلر 1927-1929، وهو من تصميم المعماري الفرنساوى ليو نافليان، ده المبني الفاخر كان حل محل فندق «سافوي» وملحقاته.

كان فندق «سافوي» ولفترة طويلة واحد من أهم أماكن إدارة الأعمال آو الإقامة فى القاهرة، فالمكاتب التمثيلية للشركات البريطانية كانت بده المبنى، وحتى القيادة المركزية للجيش البريطاني خلال الحرب العالمية الأولى كانت موجودة به.

في سنة 1924 قرر المالك الجديد لفندق سافوي، تشارلز بهلر، هدم الفندق وملحقاته ليمهد الطريق لمبنى ضخم يجسد المعنى الحقيقي للبناء العصري.

عن بهلر 
 اتولد فى 10 يونيه 1868 فى سويسرا.
 فى 21 اكتوبر 1885 وصللالقاهرة.
 سنة 1904 بقا يملك حصة الأغلبية فى شركة الفنادق المصرية المحدودة اللي اتأسست فى 1897.
 سنة 1906 انشأ شركة صعيد مصر للفنادق المحدودة واللي بدأت بخمسة فنادق فى الأقصر وأسوان، وكان من ضمنها فندق «ونتر بالاس» اللى بناه بهلر، وفندق «كتاركت».
 سنة 1907، أنشأ شركة الكهرباء والطاقة اللى كانت تغذي فندق شيبرد والأحياء المحيطة بـ2500 حصان من الطاقة الكهربائية.
 سنة 1908 اشترى أراض إضافية فى جزيرة بولاق اللي تحولتلحي الزمالك.
 سنة 1910 بقا المالك المسيطر على حصص فندق سميراميس.
 سنة 1925، وافقت هيئه الفنادق المصرية على إدارته لممتلكات شركة الفنادق الكبرى «مجموعة Nungovitch سابقا»، ولمدة 25 سنه، واللي تضم «فندق كونتننتال و فندق مينا هاوس، و فندق سان ستيفانو وحلوان»، و بقا بهلر هو المسيطر على معظم الفنادق الرائدة فى مصر بمجموع 4000 سرير.
 سنين 1927-1929 انشأ بهلر مبنيين فى الزمالك، وعمارة بهلر فى وسط القاهرة، اللي بقت دلوقتى ملكا لشركات التأمين.
 سنين 1928-1929 تم افتتاح فندق متر وبوليتان - بقا كوزموبوليتان- فى شارع قصر النيل.
 سنة 1929 بناء فندق الملك داود فى القدس.
 سنة 1933، وما بعده انشأ كأس بهلر-رينهارت للتحدي على ملاعب التنس فى القاهرة والإسكندرية للسويسريين المقيمين فى مصر.
 عاش بهلر فى فيلا الساحة الحمراء فى شارع حسن صبري «الجبلايه سابقا»، بعدين انتقل إلي فيلا «لوتس» رقم 20 شارع دار الشفا بجاردن سيتي، واللي هدمت بشكل غير قانوني فى سنة 1996 واللي اتسبب فى فصل نائب محافظ القاهرة فى ذلك الوقت.
 ماكانش هناك مبنى بحجم عمارة بهلر فى وسط القاهرة فى ذلك الوقت.
 عمارة بهلر تتكون من 6 مبان شبه منفصلة، ولكل منها مدخل خاص، وبها نحو 130 شقة فاخرة، والبعض منها مكاتب تجارية، أما الدور الأرضي فقد قسمل72 محل مستقل على الطراز الباريسي.
 كان ممر بهلر عامر باحسن محلات الملابس الرجالي والحريمي من احسن الماركات العالمية وصالات عرض اللوحات الفنية لكبار الفنانين.
 كان تشارلز بهلر هو المالك لفندق قصر الجزيرة «فندق ماريوت دلوقتى »، و فضل شراء المزيد من الأراضي الزراعية فى جزيرة بولاق «الزمالك»، واللي مكنه من تكوين شركة تنمية عمرانية.
 فى مدخل الزمالك لازال فيه مبنى بهلر، واللي بني فى مطلع ده القرن على أرض استقطعت من الحدائق البالخصوص بالخديو السابق متميز بالزخارف المستوحاة من المباني الأوروبية.
 توفي تشارلز بهلر من مضاعفات عمليه الزائدة الدودية فى لوزان بسويسرا.

ممر بهلر 

هو ممر تجاري مشهور بيوصل بين شارعي طلعت حرب (اللى كان اسمه شارع سليمان باشا) وقصر النيل يحمل آثار الفخامة القديمة والعز البائد, اتسمي الممر بالاسم ده نسبة لتشارلز بهلر اللى كان يمتلك فندق سافوي واللى كان بيطل علي ميدان سليمان باشا( طلعت حرب) حاليا, فقرر هدمه ليقوم ببناء مبني سكني وتجاري عملاق واختار مهندس فرنساوى لتصميمه, احتوي المبني الجديد علي العشرات من الشقق السكنية الفاخرة والمحلات التجارية باريسية الطراز وضم كمان ممر تجاري أطلق عليه ممر بهلر به محلات راقية تقدم أحدث صيحات الموضة العالمية ومعارض فنية تعرض أعمال كبار الفنانين وكان الممر نسخة مصغرة من شارع( رو دى ريفولى) التجاري الشهير فى باريس, وبقي الممر حامل اسمه يردده الناس لكن أغلبهم لا يعرفون صاحبه.

مواليد 1868
وفيات 1937
سويسريين
معالم القاهرة
مبانى القاهرة